S-250/2018

Mál þetta, sem dómtekið var 7. nóvember sl., er höfðað með ákæru, útgefinni af lögreglustjóranum á höfuðborgarsvæðinu 30. apríl 2018, á hendur G-kk-þgf H-kk-þgf K-kk-þgf, kt. [...],[...], Reykjavík fyrir eftirtalin umferðar- og hegningarlagabrot:

I.

Umferðarlagabrot, með því að hafa:

1. Föstudaginn 3. júní 2016 í Hafnarfirði ekið bifreiðinni [...]óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 805 ng/ml) suður Reykjavíkurveg, skammt við Flatahraun, uns lögregla stöðvaði aksturinn.

2. Miðvikudaginn 29. júní 2016 í Reykjavík ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 920 ng/ml) vestur Vesturlandsveg uns lögregla stöðvaði aksturinn.

3. Miðvikudaginn 21. september 2016 í Hafnarfirði ekið bifreiðinni [...]sviptur ökurétti um Hellisgötu uns lögregla stöðvaði aksturinn.

4. Mánudaginn 31. október 2016 í Reykjavík ekið bifreiðinni [...]sviptur ökurétti og undir áhrifum áfengis (í blóði mældist vínandi 1,77‰) um Vatnsendaveg þar sem hann missti stjórn á bifreiðinni sem hafnaði á hvolfi utan vega og reyndi ákærði í kjölfarið að komast undan lögreglumönnum en hún hafði upp á honum og handtók skömmu síðar.

5. Þriðjudaginn 1. nóvember 2016 í Garðabæ ekið bifreiðinni [...]sviptur ökurétti um Hraunholtsveg uns lögregla stöðvaði aksturinn.

6. Sunnudaginn 18. desember 2016 í Hafnarfirði ekið bifreiðinni [...]sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 835 ng/ml og auk þess fannst metamfetamín í þvagi) suður Reykjavíkurveg, skammt við Flatahraun, uns lögregla stöðvaði aksturinn

7. Miðvikudaginn 21. desember 2016 í Hafnarfirði ekið bifreiðinni [...]sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 800 ng/ml) suður Reykjanesbraut, uns lögregla stöðvaði aksturinn.

8. Sunnudaginn 2. janúar 2017 í Reykjavík ekið bifreiðinni [...]sviptur ökurétti um Vesturberg uns lögregla stöðvaði aksturinn.

9. Sunnudaginn 7. maí 2017 í Reykjavík ekið bifreiðinni [...]sviptur ökurétti að verslunarkjarnanum Mjódd þar sem hann stöðvaði bifreiðina og lögregla hafði síðar afskipti af honum.

10. Mánudaginn 29. maí 2017 í Reykjavík ekið bifreiðinni [...]sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 1300 ng/ml, metamfetamín 65 ng/ml og vínandi 1,52 ‰ og auk þeirra fannst tramadól í þvagi) um Breiðholtsbraut og Arnarbakka uns lögregla stöðvaði aksturinn.

11. Sunnudaginn 11. júni 2017 í Reykjavík ekið bifreiðinni [...]sviptur ökurétti um Suðurlandsveg, skammt frá Hólmsá, uns lögregla stöðvaði aksturinn.

12. Fimmtudaginn 22. júní 2017 í Reykjavík ekið bifreiðinn [...]sviptur ökurétti um Grensásveg, rétt við Suðurlandsbraut, uns lögregla stöðvaði aksturinn.

13. Fimmtudaginn 13. júlí 2017 á Akureyri ekið bifreiðinni [...]sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 185 ng/ml og metamfetamín 80 ng/ml) um Glerárgötu og uns hann stöðvaði við verslunina Bílaríki.is þar sem lögregla hafði afskipti af honum.

14. Þriðjudaginn 25. júlí 2017 í Reykjavík ekið bifreiðinni [...]sviptur ökurétti um Suðurlandsbraut, á móts við Álfheima, uns lögregla stöðvaði aksturinn.

Teljast brot í 1., 2., 6., 7., 10. og 13 lið varða við 1. mgr., sbr. 2. mgr., 45. gr. a. og auk þess varða brot í 6., 7., 10. og 13., ásamt brotum í 3., 5., 8., 9., 11., 12. og 14. lið við 1. mgr. 48. gr. auk þess sem brot í 10. og 13. lið teljast varða við 1. mgr., sbr. 3. mgr., 45. gr., allt sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007

II.

Eftirtalin þjófnaðarbrot og tilraun til þjófnaðar, með því að hafa:

15. Fimmtudaginn 4. júlí 2016 í Hafnarfirði stolið hreinlætisvörum að samtals söluandvirði 6.064 krónur úr versluninni [...].

16. Laugardaginn 7. janúar 2017 stolið verkfærum að samtals söluandvirði 52.605 krónur úr verslun [...] í Reykjavík.

17. Sunnudaginn 7. maí 2017 í Reykjavík gert tilraun til að stela nokkrum kössum sem innihéldu bækur og ýmsan smávarning frá [...] í Mjódd með því að taka þá ófrjálsri hendi þar sem þeir voru fyrir framan verslunina og staflað þeim aftur í kerru á bifreiðinni [...] þar til öryggisvörður stöðvaði hann.

Teljast brot í 15., 16. og 17. lið varða við 1. mgr. 244. gr. almennra hegningarlaga nr. 19/1940 auk þess sem brot í 17. lið telst varða við 1. mgr. 20. gr. sömu laga.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Hann á að baki nokkurn sakaferil sem nær aftur til ársins 1996. Samkvæmt framlögðu sakavottorði, dagsettu 26. apríl 2018, var ákærði dæmdur í 60 daga fangelsi, fyrir akstur undir áhrifum ávana- og fíkniefna, fíkniefnalagabrot og þjófnað, 22. júní 2016. Þá var honum gerð sektarrefsing með dómi meðal annars vegna aksturs undir áhrifum ávana- og fíkneifna, 5. desember 2016. Nú síðast var ákærða gerð sektarrefsing með lögreglustjórasátt fyrir að hafa ekið sviptur ökurétti, 21. febrúar 2017. Það brot sem ákærði er sakfelldur fyrir í þessu máli samkvæmt 1. tölulið I. kafla ákæru var framið fyrir uppkvaðningu fyrrgreinds dóms frá 22. júní 2016. Þá eru þau brot sem ákærði er sakfelldur fyrir samkvæmt 2-5. tölulið I. kafla og 15. tölulið II. kafla ákæru framin fyrir uppkvaðningu dómsins frá 5. desember 2016. Loks eru þau brot sem ákærði er sakfelldur fyrir samkvæmt 6-8 tölulið I. kafla og 16. tölulið II. kafla ákæru framin fyrir gerð lögreglustjórasáttarinnar frá 21. febrúar 2017. Samkvæmt framangreindu verður ákærða því dæmdur hegningarauki í samræmi við 78. gr. almennra hegningarlaga nr. 19/1940. Sakaferill ákærða hefur að öðru leyti ekki áhrif við ákvörðun refsingar í máli þessu.

Með hliðsjón af framangreindu, sakarefni þessa máls og að virtri 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fimm mánuði en fresta skal fullnustu 60 daga af refsingunni og falli sá hluti hennar niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur, að meðtöldum virðisaukaskatti, og 599.538 krónur í annan sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf H-kk-nf K-kk-nf, sæti fangelsi í fimm mánuði en fresta skal fullnustu 60 daga af refsingunni og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur og 599.538 krónur í annan sakarkostnað.

L-kvk-nf R-kvk-nf S-kvk-nf